Էմմա Լյովենշտամ

Էմմա Լյովենշտամ (գերմ.՝ Emma Löwenstamm, հուլիսի 1, 1879(1879-07-01)[…], Նախոդ - հունվարի 9, 1941(1941-01-09), Պրահա, Բոհեմիայի և Մորավիայի պրոտեկտորատ), հրեական ծագմամբ չեխ-գերմանացի նկարիչ, գրաֆիկ, քանդակագործ։ Վլադիմիր Լենինի և Ադոլֆ Հիտլերի շախմատային հանդիպումը պատկերող սկանդալային օֆորտի հեղինակն է։ Ենթադրվում է, որ բնակարանը, որտեղ իբր կայացել է հանդիպումը, պատկանում էր հենց նկարչուհու ընտանիքին (զանգվածային լրատվամիջոցները ուշադրություն են հրավիրում այն բանի վրա, որ նկարչուհու տունը 20-րդ դարի սկզբին ծառայել է որպես «քաղաքական ազատամիտների սալոն»)։
Նկարչուհու ստեղծագործության ամենակարևոր ոլորտները դիմանկարային գրաֆիկան ու գրքապիտակներն են։ Երկար ժամանակ նա աշխատել է մոդեռնի և սիմվոլիզմի ազդեցության տակ, ավելի ուշ նրա ստեղծագործության մեջ սկսել է ավելի մեծ տեղ գրավել ռեալիզմը։


== Կենսագրություն ==
Էմմա Լյովենշտամը ծնվել է 1879 թվականի հուլիսի 1-ին, Ավստրո-Հունգարական կայսրությունում, Բերտոլդ (1833-1913) և Ցեցիլիա Լյովենշտամների (ի ծնե՝ Գոլդշմիդ, 1839-1910) բազմազավակ ընտանիքում։ Անգլալեզու հոդվածների մեծ մասում, Mullock’s աճուրդի կողմից հրատարակված գրքույկում, որոշ չեխական աղբյուրներում նկարչուհու ազգանունը գրված է Լյովենշտրամ կամ նույնիսկ Լովենստրամ (գերմ.՝ Emma Löwenstramm, Emma Lowenstramm), սակայն մինչև մեր ժամանակներ հասած աշխատություններում նրա ստորագրությունը չի պարունակում «r» տառը, ինչպես նաև, նրա անունն առանց այդ տառի է ներառված առավել հեղինակավոր ժամանակակից կատալոգներում։ Էմմա Լյովենշտամի ծնողները սերում էին Կրակովի և Ամստերդամի հրեա գիտնականների և ռաբբիների ընտանիքներից, նրանց ճակատագրին կարելի է հետևել մինչև 17-րդ դարը։ Նրա նախնիներից էին Հենրիկ Լյովենշտամը՝ Հոհենցոլերն-Զիգմարինգեններ իշխանների պալատական նկարիչը, և փորագրիչ Լեոպոլդ Լյովենշտամը (1842, Ամստերդամ - 1898, Լոնդոն)՝ Լոնդոնում աշխատող նկարիչ Լոուրենս Ալմա-Թադեմայի մտերիմ ընկերը։ Նկարչուհու հայրը՝ Բերտոլդ Լյովենշտամը, գործարարությամբ է զբաղվել Նախոդ քաղաքում (Չեխիա), որտեղ էլ ծնվել է Էմման։


== Պատկերասրահ ==

		
		
		


== Ծանոթագրություններ ==


== Գրականություն ==
Генна Сосонко. (2015-06-11)։ «Играл ли Гитлер в шахматы?»։ Новости шахмат։ Արխիվացված է օրիգինալից 2016-10-19-ին։ Վերցված է 2016-10-19 
Len, Ryszard; Młynarski, Ryszard Arcydzieła ekslibrisu europejskiego końca XIX i początku XX wieku w zbiorach Biblioteki Uniwersyteckiej we Wrocławiu. — Wrocław: Muzeum Uniwersytetu Wrocławskiego, 2006. — 106 с.
Edenhofer, Felix Emma Löwenstamm: Malerin, Wien: sie machte Geschichte. — Edenhofer, 1983. — 45 с.
Important Sale of Historical Documents, Original Art, Autographs & Ephemera: To include artwork attributed to Adolf Hitler. — Ludlow: Mullock's Specialist Auctioneers, 2011. — С. 54. — 54 с.
Jüdisches Lexikon. Ein enzyklopädisches Handbuch des jüdischen Wissens in vier Bänden. — Frankfurt / M: Athenäum Verlag, 1987. — Т. III. Ib–Ma. — С. 1234. — ISBN 3-610-00400-2
McClain, Dylan Loeb Based on Life or Fantasy, a Picture Goes to Auction(անգլ.) // NYTimes : Газета. — 2009. Архивировано из первоисточника 19 Հոկտեմբերի 2016.
Pictured: Hitler playing chess with Lenin(անգլ.) // The Daily Telegraph : Газета. — 2009. Архивировано из первоисточника 19 Հոկտեմբերի 2016.
Pařík, Arno Die Malerin und Graphikerin Emma Löwenstamm: 1.7.1879 Náchod — 9.1.1941 Prag(գերմ.) // Lücken in der Geschichte : Сборник. — 2010. — С. 156—165.